星玄|射手男王鶴棣轉戰大銀幕 孖吳京合演袁和平新作
2024年04月06日 00:00
東網電視
更多新聞短片
今日係4月6日農曆二月廿八,射手座嘅朋友就係今日嘅幸運星,事業同財運都上升,喺工作中會獲得滿足感,內地人氣流量男星王鶴棣就係射手座,向來鍾意打籃球嘅佢,早前獲邀出戰NBA明星名人賽,同多位NBA球星較量,球技拍得住專業球員,最終落場21分鐘拎咗18分,係首次中國藝人參賽而贏波,佢仲成為人氣王被輪流集郵,可以話搶盡風頭。其實王鶴棣賽前亦化身小Fans,拎到偶像勒邦占士嘅簽名同合照,王鶴棣呢次真係大滿足啦!
近日王鶴棣為品牌代言大玩髮色,將頭髮噴染成灰藍色,代言相片更喺網上瘋傳,並有「#王鶴棣藍灰噴染發色」一關鍵字,可見其人氣有多高。近日前有指,王鶴棣將轉戰大銀幕,與「內地票房一哥」吳京合演電影《鏢人之風起大漠》,該套電影改編中國漫畫《鏢人》,由名導袁和平執導,唔少網民得悉後,都紛紛表示期待。
至於今日肖雞嘅朋友桃花旺,春風滿面,單身者易結識合眼緣異性。肖雞嘅鄭裕玲(嘟嘟)自離巢無綫之後,就開設個人視頻平台,不時訪問各大名人,早前更遠赴荷里活,親身訪問新一代男神添麥菲查洛美(Timothee Chalamet)及人氣女星Zendaya,之後仲喺當地旅遊添,見完男神,就梗係春風滿面喇。